NOTĂ DE FUNDAMENTARE

Secțiunea 1

Titlul proiectului de act normativ

|  |
| --- |
| Ordonanță de urgență privind prevenirea, verificarea și constatarea neregulilor/dublei finanțări, a neregulilor grave apărute în obţinerea şi utilizarea fondurilor externe nerambursabile/rambursabile alocate României prin Mecanismul de Redresare și Reziliență şi/sau a fondurilor publice naţionale aferente acestora și recuperarea creanțelor rezultate, precum și pentru modificarea și completarea Ordonanței de urgență a Guvernului nr.124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea [Ordonanței de urgență a Guvernului nr.155/2020](https://legislatie.just.ro/Public/DetaliiDocumentAfis/245782) privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență |

**Secțiunea a 2-a**

**Motivul emiterii actului normativ**

|  |
| --- |
| **2.1 Sursa proiectului de act normativ:**  Planul național de redresare și reziliență al României (PNRR) reprezintă documentul strategic al României care fundamentează prioritățile de reformă și domeniile de investiții pentru aplicarea Mecanismului de redresare și reziliență – MRR la nivel național. Sursa de finanțare este reprezentată de fondurile alocate pentru România în cadrul Mecanismului de redresare și reziliență, aprobat prin Regulamentul (UE) nr. 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență. Scopul final al PNRR este să accelereze implementarea reformelor sustenabile și a investițiilor publice conexe, respectiv asigurarea ameliorării stării economiei naționale după criza generată de COVID-19, creșterea economică și crearea de locuri de muncă necesare pentru incluziunea forței de muncă, sprijinirea tranziției verzi și a celei digitale pentru promovarea creșterii durabile.  La data de 27 septembrie 2021, Comisia Europeană (CE) a adoptat evaluarea pozitivă a Planului național de redresare și reziliență (PNRR) al României, în conformitate cu prevederile art. 19 din Regulamentul (UE) nr. 241/2021 al Parlamentului European şi al Consiliului din 12 februarie 2021 de instituire a Mecanismului de redresare și reziliență (MRR). În urma acestei evaluări a fost publicată atât pe website-ul CE (www.ec.europa.eu), cât și pe website-ul MIPE (www.mfe.gov.ro) ”Propunerea de decizie de punere în aplicare a Consiliului de aprobare a evaluării planului de redresare și reziliență al României”, care stabilește reformele, investițiile, jaloanele și țintele aferente, precum și contribuțiile financiare alocate acestora, inclusiv modalitatea de finanțare prin acordul de împrumut sau cel privind contributia financiară în cadrul Mecanimului de redresare și reziliență. În baza acestei propuneri, Consiliul Uniunii Europene aprobă acest document, cu majoritate calificată, printr-o decizie de punere în aplicare în termen de patru săptămâni de la publicarea propunerii CE. Astfel, în data de 3 noiembrie 2021, Consiliului Uniunii Europene a finalizat procedura scrisă pentru aprobarea Deciziei de punere în aplicare a Consiliului de aprobare a evaluării planului național de redresare și reziliență al României, în conformitate cu prevederile art. 20, alin. (7) din Regulamentul (UE) nr. 2021/241 al Parlamentului European şi al Consiliului din 12 februarie 2021 de instituire a Mecanismului de redresare și reziliență.  Comisia Europeană a evaluat planul României pe baza criteriilor stabilite în Regulamentul (UE) nr. 241/2021 de instituire a Mecanismului de redresare și reziliență, analizând, în special, dacă investițiile și reformele propuse sprijină tranziția verde și cea digitală, contribuie la soluționarea eficientă a Recomandărilor specifice de țară prevăzute în cadrul Semestrului european și consolidează potențialul de creștere, crearea de locuri de muncă și reziliența economică și socială a României.  Suma aferentă implementării PNRR este de 29,18 mld. Euro. Potrivit art. 11 alin. (2) din Regulamentul (UE) nr. 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență calculul contribuției financiare maxime se actualizează până la 30 iunie 2022 pentru fiecare stat membru, prin înlocuirea datelor din previziunile Comisiei din toamna anului 2020 cu rezultatele efective în ceea ce privește variația PIB-ului real în 2020 și variația agregată a PIB-ului real în perioada 2020-2021.  România a solicitat sprijin financiar nerambursabil în valoare de 14,24 mld. Euro EUR și împrumuturi în valoare de 14,94 mld. EUR în cadrul Mecanismului de redresare și reziliență. Împreună, acestea reprezintă 13,09 % din PIB-ul României din 2019. Planul conține 171 de măsuri (64 de reforme și 107 investiții), structurate în 15 componente ce contribuie la toți cei șase piloni definiți în Regulamentul (UE) nr. 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență.    **2.2 Descrierea situației actuale:**  a) prezentarea cadrului legal şi instituţional existent:  În data de 14 decembrie 2021 a intrat în vigoare Ordonanța de urgență a Guvernului nr.124/2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de urgenţă a Guvernului nr.155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă. Actul normativ precizează activitățile aflate în sarcina instituțiilor responsabile de componente (coordonatori de reforme/investiții), și încredințează MIPE competența și mandatul de a exercita atribuțiile privind monitorizarea, verificarea, controlul și recuperarea, de elaborare și de semnare a cererilor de plată transmise Comisiei Europene, respectiv a declarației de gestiune.  Prin Hotărârea de Guvern nr.209 din 14 februarie 2022 au fost aprobate normele metodologice de aplicare a prevederilor Ordonanței de urgență a Guvernului nr.124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență.  b) definirea problemelor la rezolvarea cărora va contribui proiectul de act normativ:  Având în vedere necesitatea instituirii cu celeritate a unui cadru legal care să permită utilizarea fondurilor europene din cadrul Mecanismului de redresare și reziliență, în corelare directă cu obținerea de rezultate și implementarea reformelor și a investițiilor, cu scopul de a avea un impact de durată asupra productivității și a rezilienței economice, sociale și instituționale,  Luând în considerare orizontul de timp determinat, respectiv 31 august 2026, dată până la care a fost asumată îndeplinirea a 507 jaloane și ținte asociate investițiilor-cheie și reformelor majore aferente celor șase piloni principali stabiliți prin Regulamentul (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență,  Ținând cont că lipsa reglementării unitare și complete a cadrului instituțional și financiar general aplicabil fondurilor europene aferent Mecanismului de redresare și reziliență, generează întârzieri în implementarea acestuia, cu impact asupra termenelor de depunere a cererilor de plată, a gradului de absorbție a fondurilor alocate României din Mecanismul de redresare și reziliență și de faptul că elementele menționate vizează interesul public și strategic și constituie o situație de urgență și extraordinară,  Luând în considerare necesitatea finalizării cât mai urgente a procedurilor de prevenire, verificare, constatare şi recuperare, în vederea identificării și constatării unor nereguli grave, dublei finanțări, precum și altor nereguli apărute în obţinerea şi utilizarea fondurilor europene alocate României prin Mecanismul de redresare și reziliență şi/sau a fondurilor publice naţionale aferente acestora, rezultate din aplicarea necorespunzătoare de către beneficiari a prevederilor legale în vigoare.  În scopul evitării blocajului implementării reformelor, investiţiilor, țintelor și jaloanelor, întrucât toate aceste aspecte vizează interesul public şi constituie situaţii urgente şi extraordinare a căror reglementare nu mai poate fi amânată,  Întrucât toate aceste aspecte vizează interesul public și constituie situații urgente și extraordinare a căror reglementare nu mai poate fi amânată, se justifică urgența emiterii prezentei ordonanțe de urgență, având în vedere termenul de îndeplinire a jalonului deja menționat din cadrul Deciziei de punere în aplicare a Consiliului de aprobare a evaluării planului național de redresare și reziliență al României, precum și a celorlalte jaloane subsecvente pentru realizarea reformelor și investițiilor din cadrul PNRR, pentru care este necesară crearea unui cadrului instituțional și financiar funcțional.    c) grupurile-ţintă afectate sau care beneficiază direct sau indirect în urma implementării proiectului de act normativ:  Grupurile-țintă afectate sau care beneficiază direct sau indirect în urma implementării proiectului de act normativ sunt autorităţile cu competenţe în gestionarea fondurilor europene alocate României prin Mecanismul de redresare și reziliență, orice alte instituţii publice care au normative de specialitate, constituite conform prevederilor Ordonanței de urgență a Guvernului nr.124/2021, cu atribuţii privind prevenirea, constatarea unei nereguli, stabilirea şi urmărirea încasării creanţelor bugetare rezultate din nereguli apărute în obţinerea şi utilizarea fondurilor europene alocate României prin Mecanismul de redresare și reziliență şi a fondurilor publice naţionale aferente acestora, beneficiarii de fonduri europene alocate României prin Mecanismul de redresare și reziliență şi/sau fonduri publice naţionale aferente acestora, precum şi orice alți operatori economici cu capital public sau privat care desfăşoară activităţi finanţate din fonduri europene alocate României prin Mecanismul de redresare și reziliență în baza contractului/deciziei/ordinului/acordului de implementare/convenției de finanțare.  d) enumerarea cauzelor şi efectelor acestuia:  - necesitatea instituirii cu celeritate a cadrului legal care să permită utilizarea fondurilor europene din cadrul Mecanismului de redresare și reziliență, în corelare directă cu obținerea de rezultate și implementarea reformelor și a investițiilor, cu scopul de a avea un impact de durată asupra productivității și a rezilienței economice, sociale și instituționale,  - luând în considerare orizontul de timp determinat, respectiv 31 august 2026, dată până la care a fost asumată îndeplinirea a 507 jaloane și ținte asociate investițiilor-cheie și reformelor majore aferente celor șase piloni principali stabiliți prin Regulamentul (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență,  - având în vedere Acordul privind contribuţia financiară şi Acordul de împrumut, încheiate în cadrul Mecanismului de redresare şi rezilienţă pentru finanţarea Planului naţional de redresare şi rezilienţă, denumit în continuare PNRR,  e) descrierea consecinţelor generate de neadoptarea proiectului de act normativ:  - lipsa reglementării unitare și complete a cadrului instituțional și financiar general aplicabil fondurilor europene aferent Mecanismului de redresare și reziliență, generează întârzieri în implementarea acestuia, cu impact negativ asupra termenelor de depunere a cererilor de plată, a gradului de absorbție a fondurilor alocate României din Mecanismul de redresare și reziliență,  - necesitatea finalizării cât mai urgente a procedurilor de prevenire, verificare, constatare şi recuperare, în vederea identificării și constatării unor nereguli grave, dublei finanțere, precum și altor nereguli apărute în obţinerea şi utilizarea fondurilor europene alocate României prin Mecanismul de redresare și reziliență şi/sau a fondurilor publice naţionale aferente acestora, rezultate din aplicarea necorespunzătoare de către beneficiari a prevederilor legale în vigoare.  f) concluzii ale studiilor, lucrărilor de cercetare, anchetelor sociologice, evaluărilor statistice etc:  nu este cazul  g) pentru ordonanţele de urgenţă se vor prezenta distinct elementele obiective ale situaţiei extraordinare, a căror reglementare nu poate fi amânată, prin evidenţierea următorilor indicatori care să permită circumstanţierea utilizării acestora:  În scopul evitării blocajului implementării reformelor, investiţiilor, țintelor și jaloanelor, întrucât toate aceste aspecte vizează interesul public şi constituie situaţii urgente şi extraordinare a căror reglementare nu mai poate fi amânată.  h) dacă instrumentul de prezentare şi motivare este anexat la actul normativ elaborat în conformitate cu Legea nr. 590/2003 privind tratatele, secţiunea curentă trebuie să conţină informaţiile prevăzute la art. 23 din această lege:  nu este cazul  i) prezentarea situaţiei actuale din perspectiva obiectivelor de dezvoltare durabilă:  Implementarea Planului naţional de redresare şi rezilienţă al României reprezintă un obiectiv prioritar al Guvernului, fiind necesar a se lua toate măsurile administrative care pot concura la realizarea acestui obiectiv.  **2.3 Schimbări preconizate:**  a) prezentarea scopului şi obiectivelor proiectului de act normativ:  Prin intervențiile sale, planul reprezintă un răspuns cuprinzător și echilibrat la situația economică și socială din România, contribuind astfel în mod corespunzător la toți cei șase piloni de politică menționați la art. 3 din Regulamentul (UE) nr. 241/2021 al Parlamentului European și al Consiliului din 12 februarie 2021 de instituire a Mecanismului de redresare și reziliență.  Pentru implementarea sa, este necesară completarea cadrului instituțional și stabilirea reglementărilor privind prevenirea, verificarea, constatarea neregulilor grave/dubla finanțare/neregulilor apărute în obţinerea şi utilizarea fondurilor europene alocate României prin Mecanismul de redresare și reziliență şi/sau a fondurilor publice naţionale aferente acestora, precum și pentru modificarea și completarea Ordonanței de urgență a Guvernului nr.124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr.155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență.  b) dacă au fost luate în calcul mai multe opţiuni pentru rezolvarea problemei/problemelor de la subpunctul 2 b), acestea se vor descrie pe scurt cu indicarea opţiunii selectate şi a argumentelor care au stat la baza selecţiei:  nu este cazul  c) informaţii despre monitorizarea şi evaluarea implementării proiectului de act normativ:  Ordonanța de urgență a Guvernului nr.124/2021 prevede deja principalele instituții implicate în procesul de coordonare, gestionare și control a fondurilor acordate în cadrul Mecanismului de redresare și reziliență și instituie Comitetul Interministerial de Coordonare a PNRR, Comitetul de Monitorizare PNRR și Comitetul Interministerial pentru Achiziții Publice.  Prin prezentul act normativ se propune aprobarea reglementării activităţilor de prevenire, verificare, detectare/depistare, constatare, recuperare și raportare, inclusiv raportare către Comisia Europeană, dacă este cazul, a neregulilor grave, precum și de prevenire, verificare, constatare şi recuperare a sumelor aferente neregulilor rezultate în urma aplicării procedurilor de achiziție publică, precum și în ceea ce privește respectarea principiului privind evitarea dublei finanțări, apărute în obţinerea şi utilizarea fondurilor europene alocate României prin Mecanismul de redresare și reziliență şi/sau a fondurilor publice naţionale aferente acestora.    Lipsa reglementării unitare a cadrului general instituțional de prevenire, verificare, constatare şi recuperare a sumelor, după caz, a neregulilor grave (conflictul de interese, frauda și corupția), a dublei finanțări, precum și a neregulilor rezultate în urma aplicării procedurilor de achiziție publică, în cadrul Mecanismului de redresare şi rezilienţă, generează întârzieri în implementarea acestuia, cu impact asupra gradului de absorbţie a fondurilor alocate României.  Astfel, stabilirea cadrului instituțional de prevenire, verificare, constatare şi recuperare a sumelor, după caz, a neregulilor grave, a dublei finanțări, precum și a neregulilor rezultate în urma aplicării procedurilor de achiziție publică, în cadrul Mecanismului de redresare şi rezilienţă, reprezintă o situaţie de urgenţă ce impune adoptarea de măsuri imediate prin adoptarea unei ordonanţe de urgenţă.  **2.4 Alte informații:**  Nu au fost identificate. |

**Secțiunea a 3-a**

**Impactul socioeconomic**

|  |
| --- |
| **3.1 Descrierea generală a beneficiilor și costurilor estimate ca urmare a intrării în vigoare a actului normativ**  Proiectul de act normativ nu se referă la acest subiect.  **3.2 Impactul social:**  Proiectul de act normativ nu se referă la acest subiect.  **3.3. Impactul asupra drepturilor și libertăților fundamentale ale omului:**  Proiectul de act normativ nu se referă la acest subiect.  **3.4. Impactul macroeconomic:**  Stabilirea cadrului financiar aplicabil fondurilor aferente reformelor și investițiilor finanțate prin PNRR permite asigurarea unor proceduri de sistem și operaționale adecvate pentru implementarea acestora și atingerea jaloanelor și țintelor, cu impact asupra potențialului de crestere economică pe termen lung.  Măsurile incluse în PNRR au impact macroeconomic, contribuind la redresarea economică și socială și la dezvoltarea pe termen lung a țării ca urmare a crizei COVID-19, prin măsurile de sprijinire a investițiilor private, în special pentru IMM-uri, crearea de locuri de muncă și a unui mediu de afaceri mai puternic, promovarea competențelor verzi și digitale, creșterea favorabilă incluziunii prin reducerea disparităților, dezvoltarea investitiilor în infrastructura de transport, sănătate, educație și mediul de afaceri.  **3.4.1 Impactul asupra economiei și asupra principalilor indicatori macroeconomici**  A fost determinat impactul macroeconomic al absorbției fondurilor din PNRR prin simularea a trei scenarii ipotetice, respectiv:   1. absorbția integrală a granturilor și a împrumuturilor astfel:    1. utilizarea graduală a granturilor în perioada 2021-2026    2. utilizarea a 25% din împrumuturi în 2021-2024 și 75% în 2025-2026[[1]](#footnote-1) 2. absorbția integrală a granturilor și parțială a împrumuturilor astfel:    1. utilizarea graduală a granturilor în perioada 2021-2026    2. utilizarea graduală a aproximativ 33% din împrumuturi în perioada 2022-2026 3. absorbția integrală a granturilor fără accesarea împrumuturilor   În toate cele trei scenarii s-a luat în calcul o împărțire a cheltuielilor de capital și a celor curente într-o proporție aproximativă de 3:1.  În perioada de implementare a PNRR se așteaptă un impact pozitiv asupra indicatorilor macroeconomici, generând o creștere economică suplimentară semnificativă pe tot intervalul, față de scenariul de bază fără PNRR (dar cu alte fonduri europene), în toate cele trei scenarii analizate.  Ținând cont de primul scenariu (grad de absorbție 100% atât pentru granturi cât și pentru împrumuturi), în prima parte a intervalului (i.e. anii 2021-2022) impactul exprimat în PIB real este mai puțin pronunțat, întrucât alocarea fondurilor este mai slabă, iar cel mai pronunțat impact asupra creșterii economice (ce se reflectă în PIB real) se înregistrează în anul 2025 (+1,4 puncte procentuale) pe măsură ce alocarea fondurilor se mărește gradual. În cel de al doilea scenariu, care propune doar utilizarea granturilor, fără ca statul să apeleze la împrumuturile aferente Mecanismului de Redresare și Reziliență, creșterea economică exprimată în PIB real este de 4,3 puncte procentuale pe tot intervalul. Impactul anual cel mai ridicat este în 2023 (comparativ cu scenariul 1 în care diferențialul maxim este în 2025). În cel de al treilea scenariu se înregistrează o creștere a PIB de 3,4 puncte procentuale pe tot intervalul, sugerând că și la un nivel mai redus, impactul economic al împrumuturilor din PNRR rămâne semnificativ.  În primul scenariu, diferențialul aferent consumului final va oscila între 0,4 și 0,9 puncte procentuale în perioada de referință 2022-2026. De asemenea, formarea brută de capital fix va înregistra o creștere exponențială ca urmare a fondurilor semnificative alocate, cu un diferențial ce ajunge până la 5,2 puncte procentuale în 2025. Ca urmare a activităților economice suplimentare generate de PNRR, se estimează un impact pozitiv și asupra principalilor indicatori care caracterizează piața forței de muncă, respectiv populația ocupată, numărul de salariați și rata șomajului, toate determinate conform metodologiei Biroului Internațional al Muncii (BIM). Dacă în scenariul fără PNRR, populația ocupată s-ar majora în intervalul 2021-2026 cu 169,2 mii persoane, în varianta cu PNRR acest surplus de locuri de muncă ajunge la 290 mii persoane. Datorită investițiilor și reformelor din PNRR, pe lângă recuperarea post-pandemie mai rapidă se va genera suplimentar un număr de circa 127 mii locuri de muncă în intervalul 2021-2026. Rata șomajului va scădea de la 4,8% în 2021 la aproximativ 2,8% în 2026, sub rata estimată în scenariul fără PNRR, respectiv 3%. Efectul asupra pieței muncii va fi pozitiv și în scenariile 2 și 3.  **3.4.2 Impactul asupra mediului concurențial si domeniului ajutoarelor de stat:**  Proiectul de act normativ are impact asupra mediului concurenţial şi domeniului ajutoarelor de stat.  Reformele și investițiile din cadrul PNRR se implementează inclusiv prin intermediul schemelor de ajutor de stat/de minimis. Conform prevederilor din Planul național de redresare și reziliență, a fost stipulată necesitatea asigurării conformității cu regulile naționale și europene incidente domeniului ajutoarelor de stat.  **3.5. Impactul asupra mediului de afaceri:**  Proiectul de act normativ are impact asupra mediului de afaceri.  PNRR stimulează accesul la finanțare a mediului de afaceri, prin crearea de mecanisme de finanțare adaptate nevoilor întreprinderilor pentru a oferi lichiditate acestora, precum și pentru a recapitaliza întreprinderile pe termen mediu și lung, pentru atenuarea riscurilor de lichiditate și solvabilitate cu care se confruntă întreprinderile, contribuind la la crearea de noi locuri de muncă, consolidarea rezilienței, creșterea productivității și a competitivității pieței românești.  **3.6 Impactul asupra mediului înconjurător:**  Proiectul de act normativ nu se referă la acest subiect.  **3.7. Evaluarea costurilor și beneficiilor din perspectiva inovării și digitalizării:**  Alături de investițiile prevăzute în PNRR și dedicate mediului de afaceri, sunt incluse măsuri de reformă care contribuie la stimularea creșterii competitivității economice și a rezilienței mediului de afaceri, precum și facilitarea accesului la servicii publice digitalizate.  **3.8 Evaluarea costurilor și beneficiilor din perspectiva dezvoltării durabile:**  Proiectul de act normativ nu se referă la acest subiect.  **3.9. Alte informații:**  Nu au fost identificate. |

**Secţiunea a 4-a**

**Impactul financiar asupra bugetului general consolidat atât pe termen scurt, pentru anul curent, cât şi pe termen lung (pe 5 ani), inclusiv informații cu privire la cheltuieli și venituri \*\*\*)**

|  |  |  |  |  |  |  |
| --- | --- | --- | --- | --- | --- | --- |
| * În mii lei (RON) | | | | | | |
| Indicatori | Anul curent | Următorii 4 ani | | | | Media pe 5 ani |
| 2022 | 2023 | 2024 | 2025 | 2026 |
| 1 | 2 | 3 | 4 | 5 | 6 | 7 |
| **4.1. Modificări ale veniturilor bugetare, plus/minus, din care:** | - | - | - | - | - | - |
| a) bugetul de stat, din acesta:  (i) impozit pe profit  (ii) impozit pe venit | - | - | - | - | - | - |
| b) bugete locale:  (i) impozit pe profit | - | - | - | - | - | - |
| c) bugetul asigurărilor sociale de stat  (i) contribuţii de asigurări | - | - | - | - | - | - |
| d) alte tipuri de venituri  (Se va menționa natura acestora.) | - | - | - | - | - | - |
| **4.2. Modificări ale cheltuielilor bugetare, plus/minus, din care:** | - | - | - | - | - | - |
| a) buget de stat, din acesta:  (i) cheltuieli de personal  (ii) bunuri şi servicii | - | - | - | - | - | - |
| b) bugete locale:  (i) cheltuieli de personal  (ii) bunuri şi servicii | - | - | - | - | - | - |
| c) bugetul asigurărilor sociale de stat:  (i) cheltuieli de personal  (ii) bunuri şi servicii | - | - | - | - | - | - |
| d) alte tipuri de cheltuieli  (Se va menționa natura acestora.) | - | - | - | - | - | - |
| **4.3. Impact financiar, plus/minus, din care:**  a) buget de stat | - | - | - | - | - | - |
| b) bugete locale | - | - | - | - | - | - |
| **4.4. Propuneri pentru acoperirea creşterii cheltuielilor bugetare** | - | - | - | - | - | - |
| **4.5. Propuneri pentru a compensa reducerea veniturilor bugetare** | - | - | - | - | - | - |
| **4.6. Calcule detaliate privind fundamentarea modificărilor veniturilor şi/sau cheltuielilor bugetare** | - | - | - | - | - | - |
| **4.7. Prezentarea, în cazul proiectelor de acte normative a căror adaptare atrage majorarea cheltuielilor bugetare, a următoarelor documente:**  a) fișa financiară prevăzută la art. 15 din Legea nr. 500/2002 privind finanțele publice, cu modificările și completările ulterioare, însoțită de ipotezele și metodologia de calcul utilizată;  Nu este cazul  b) declarație conform căreia majorarea de cheltuială respectivă este compatibilă cu obiectivele și prioritățile strategice specificate în strategia fiscal-bugetară, cu legea bugetară anuală și cu plafoanele de cheltuieli prezentate în strategia fiscal-bugetară.  Nu este cazul | | | | | | |
| **4.8. Alte informații:**  Nu au fost identificate. | | | | | | |

**Secţiunea a 5-a**

**Efectele proiectului de act normativ asupra legislaţiei în vigoare**

|  |
| --- |
| **5.1. Măsuri normative necesare pentru aplicarea prevederilor proiectului de act normativ:**  În vederea implementării noilor dispozitii vor fi elaborate acte normative:  Normele metodologice de aplicare a prevederilor ordonanței de urgență  **5.2. Impactul asupra legislației în domeniul achizițiilor publice:**  Proiectul de act normativ nu se referă la acest subiect.  **5.3. Conformitatea proiectului de act normativ cu legislaţia UE (în cazul proiectelor ce transpun sau asigură aplicarea unor prevederi de drept UE):**  Proiectul de act normativ este în concordanță cu prevederile regulamentelor şi normelor europene incidente Mecanismului de redresare şi reziliență, respectiv Regulamentul (EU) nr. 2021/241 și Regulamentul (EU) nr. 2018/1046.  **5.3.1. Măsuri normative necesare transpunerii directivelor UE:**  Proiectul de act normativ nu se referă la acest subiect.  **5.3.2. Măsuri normative necesare aplicării actelor legislative UE:**  Proiectul de act normativ este în concordanță cu prevederile regulamentelor şi normelor europene incidente Mecanismului de redresare şi reziliență, respectiv Regulamentul (EU) nr. 2021/241 și Regulamentul (EU) nr. 2018/1046.  **5.4. Hotărâri ale Curţii de Justiţie a Uniunii Europene:**  Proiectul de act normativ nu se referă la acest subiect.  **5.5. Alte acte normative şi/sau documente internaţionale din care decurg angajamente asumate:**  Proiectul de act normativ nu se referă la acest subiect.  **5.6. Alte informații:**  Nu au fost identificate. |

**Secțiunea a 6-a**

**Consultările efectuate în vederea elaborării proiectului de act normativ**

|  |
| --- |
| **6.1. Informații privind neaplicarea procedurii de participare la elaborarea actelor normative:**  Proiectul de act normativ nu se referă la acest subiect.  **6.2. Informaţii privind procesul de consultare cu organizaţii neguvernamentale, institute de cercetare şi alte organisme implicate:**  Nu au fost identificate.  **6.3. Informații despre consultările organizate cu autoritățile administrației publice locale:**  Nu au fost identificate.  **6.4. Informații privind puncte de vedere/opinii emise de organisme consulative constituite prin acte normative:**  Nu au fost identificate.  **6.5. Informații privind avizarea de către:**  a) Consiliul Legislativ  b) Consiliul Suprem de Apărare a Ţării  c) Consiliul Economic şi Social  d) Consiliul Concurenţei  e) Curtea de Conturi  Prezentul proiect de act normativ este supus avizării Consiliul Economic şi Social și  Consiliului Legislativ.  **6.6. Alte informații:**  Nu au fost identificate. |

Secţiunea a 7-a

Activităţi de informare publică privind elaborarea şi implementarea proiectului de act normativ

|  |
| --- |
| **7.1. Informarea societăţii civile cu privire la elaborarea proiectului de act normativ:**  Prezentul proiect de act normativ respectă prevederile art.7 alin. (13) din Legea nr. 52/2003 privind transparența decizională în administrația publică, republicată și a fost publicat în dezbatere publică pe pagina de internet a Ministerului Investițiilor și Proiectelor Europene la data de 23.05.2022.  **7.2. Informarea societăţii civile cu privire la eventualul impact asupra mediului în urma implementării proiectului de act normativ, precum și efectele asupra sănătății și securității cetățenilor sau diversității biologice:**  Proiectul de act normativ nu se referă la acest subiect.  **7.3. Alte informații:**  Nu au fost identificate. |

**Secţiunea a 8- a**

**Măsuri privind implementarea, monitorizarea și evaluarea proiectului de act normativ**

|  |
| --- |
| **8.1. Măsuri de punere în aplicare a proiectului de act normativ:** Nu au fost identificate.  **8.2. Alte informaţii:**  Nu au fost identificate. |

1. Acest scenariu a fost unul preliminar, neprejudiciind eventualele modificări în profilul anual al granturilor și a împrumuturilor. [↑](#footnote-ref-1)